Document ID: 31998R2367

KOMISSION ASETUS (EY) N:o 2367/98,
annettu 30 päivänä lokakuuta 1998,
markkinointivuosiksi 1998/1999-2000/2001 säädetyn järjestelmän soveltamiseksi oliiviöljyalalla toteutettavista siirtymätoimenpiteistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY (1), sellaisena kuin se on viimeksi muutettuna asetuksella (EY) N:o 1638/98 (2),
ottaa huomioon rasva-alan yhteisestä markkinajärjestelystä annetun asetuksen N:o 136/66/ETY muuttamisesta 20 päivänä heinäkuuta 1998 annetun neuvoston asetuksen (EY) N:o 1638/98 ja erityisesti sen 3 artiklan 1 kohdan,
sekä katsoo, että
asetuksella (EY) N:o 1638/98 otetaan käyttöön rasva-alan yhteistä markkinajärjestelyä koskevia merkittäviä muutoksia 1 päivästä marraskuuta 1998 alkaen; erityisesti julkisia interventio-ostoja koskeva järjestelmä ja kulutustukijärjestelmä on poistettu, yksityistä varastointia koskevaa tukijärjestelmää on muutettu ja valvonnan mekanismeja sekä ensisijaisia kohteita on suunnattu uudelleen; on tarpeen säätää siirtymätoimenpiteistä, jotta ennen 1 päivää marraskuuta 1998 olemassa olevista järjestelmistä voidaan sujuvasti siirtyä kyseisen päivämäärän jälkeen olemassa oleviin järjestelmiin,
oliiviöljyn kulutustukea koskevista yleisistä säännöistä 19 päivänä joulukuuta 1978 annettu neuvoston asetus (ETY) N:o 3089/78 (3), sellaisena kuin se on viimeksi muutettuna asetuksella (EY) N:o 1582/96 (4), on kumottu 1 päivästä marraskuuta 1998; on tarpeen määritellä yksityiskohtaiset säännöt, joiden mukaan kulutustukea voidaan hakea, valvoa ja myöntää niiden määrien osalta, jotka ovat ennen kyseistä päivämäärää saaneet oikeuden kulutustukeen;
oliiviöljyn kulutustukijärjestelmän soveltamista koskevista yksityiskohtaisista säännöistä 24 päivänä syyskuuta 1985 annetussa komission asetuksessa (ETY) N:o 2677/85 (5), sellaisena kuin se on viimeksi muutettuna asetuksella (EY) N:o 887/96 (6), säädettyjen kulutustukeen ennen 1 päivää marraskuuta 1998 oikeutettujen määrien valvontaa voidaan suorittaa tietyn aikaa kyseisen tuen kumoamisen jälkeen ja ne koskevat vähitellen pieneneviä määriä ja summia; kulutustukihakemuksia koskevia tarkastuksia olisi vähitellen vähennettävä oliiviöljyalan tarkastusten suuntaamiseksi puristamoihin; kulutustukea koskevat tarkastukset voidaan suurelta osin tehdä hyväksyttyjen yritysten varastokirjanpidon perusteella; tuotuun oliiviöljyyn liittyvät vakuudet voidaan vapauttaa 1 päivästä marraskuuta 1998 alkaen heti kun osoitetaan, että kyseisestä määrästä ei ole maksettu kulutustukea,
oliiviöljyn varastointisopimuksista markkinointivuodeksi 1997/1998 14 päivänä tammikuuta 1998 annetussa komission asetuksessa (EY) N:o 94/98 (7), sellaisena kuin se on viimeksi muutettuna asetuksella (EY) N:o 597/98 (8), annetaan markkinoille saatetun öljyn määritelmä, jota on mukautettava kulutustukijärjestelmän kumoamisen vuoksi,
asetuksella (EY) N:o 1638/98 on poistettu 1 päivästä marraskuuta 1998 asetuksen N:o 136/66/ETY 12 artikla, joka koskee erityisesti oliiviöljyn interventioon ostamisen edellytyksiä ja tarjouksen jättämisen ajanjaksoa; selkeyden vuoksi on syytä täsmentää, että interventioelinten suorittamaa oliiviöljyn ostoa ja varastointia koskevista yksityiskohtaisista säännöistä 10 päivänä joulukuuta 1985 annetussa komission asetuksessa (ETY) N:o 3472/85 (9), sellaisena kuin se on viimeksi muutettuna asetuksella (EY) N:o 2187/98 (10), säädettyjä ostoa koskevia yksityiskohtaisia sääntöjä sovelletaan interventioon kyseisenä ajanjaksona tarjottuihin oliiviöljyihin,
oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999-2000/2001 30 päivänä lokakuuta 1998 annetussa komission asetuksessa (EY) N:o 2366/98 (11) säädetään useista menettelyistä, joiden avulla oliiviöljyn ja sen ainesosien tuotannon tunnistusta ja valvontaa voidaan parantaa; kyseisen säännöksen täydentämiseksi on tarpeen määritellä selkeästi tuottajien ja puristamoiden aiempien markkinointivuosien käytettävissä olevien oliiviöljyvarastojen tilanne,
on syytä kumota asetus (ETY) N:o 2677/85 ja komission asetus (ETY) N:o 683/85 (12), joita ei voida enää soveltaa, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Ennen 1 päivää marraskuuta 1998 jätettyihin kulutustukihakemuksiin sovelletaan asetuksen (ETY) N:o 2677/85 9 artiklan 3 kohdassa sekä 10 ja 11 artiklassa säädettyjä toimenpiteitä.
Määräaikoja, joista säädetään asetuksen (ETY) N:o 2677/85 9 artiklan 3 kohdassa ja 11 artiklan 2 kohdassa ja jotka koskevat ensimmäisessä kohdassa tarkoitettujen hakemusten osalta hyväksyttäviä tukia, jatketaan yhdellä kuukaudella silloin kun ne päättyvät vuoden 1998 marraskuussa tai joulukuussa.
2 artikla
Niiden oliiviöljymäärien osalta, joista ei ole tehty kulutustukihakemusta ennen 1 päivää marraskuuta 1998, tukihakemus on jätettävä viimeistään 31 päivänä joulukuuta 1998, ja sitä sovelletaan asetuksen (ETY) N:o 2677/85 9 artiklan 2 ja 3 kohdassa säädettyjä toimenpiteitä, lukuun ottamatta kyseisessä 3 kohdassa säädettyjä paikalla tehtäviä tarkastuksia.
3 artikla
1. Asetuksen (ETY) N:o 3089/78 mukaisesti hyväksyttyjen pakkausyritysten, jotka ovat jättäneet kulutustukihakemuksen ennen 1 päivää marraskuuta 1998 ja joita ei ole tarkastettu paikalla kyseisten hakemusten osalta ennen kyseistä päivämäärää, on toimitettava jäsenvaltion toimivaltaiselle viranomaiselle tai tarvittaessa valvontalaitokselle ennen 1 päivää joulukuuta 1998
a) ote vuoden 1998 syyskuun ja lokakuun varastokirjanpidosta,
b) varastokirjanpidon kuukausilaskelma tukihakemuskuukauden ja elokuun 1998 väliseltä jaksolta.
2. Edellä 1 kohdassa tarkoitettujen yritysten on pidettävä asetuksen (ETY) N:o 2677/85 3 artiklassa tarkoitettua varastokirjanpitoa 30 päivään marraskuuta 1998 asti.
4 artikla
Sellaisten tukihakemusten osalta, joita ei ole tarkastettu paikalla asetuksen (ETY) N:o 2677/85 12 artiklan mukaisesti ennen 1 päivää marraskuuta 1998, tarkastetaan kirjanpito ja yritysten 3 artiklan mukaisesti toimittamat tiedot.
Jos jäsenvaltion toimivaltaisella viranomaisella on ensimmäisessä kohdassa tarkoitettujen tarkastusten jälkeen tukihakemukseen tietoja koskevia epäilyksiä, tai jos yritys on hyväksytty markkinointivuonna 1997/1998 ilman paikalla tehtyä tarkastusta, kyseisen viranomaisen on sovellettava 30 päivään marraskuuta 1998 asti vaadittavien tietojen perusteella asetuksen (ETY) N:o 2677/85 12 artiklan säännöksiä.
5 artikla
Asetuksen (ETY) N:o 3089/78 9 artiklassa tarkoitettu vakuus vapautetaan 1 päivästä marraskuuta 1998, jos jäsenvaltion edellyttämällä tavalla osoitetaan, ettei kyseinen öljy ole saanut 31 päivään lokakuuta 1998 asti sovellettavaa kulutustukea tai säilykkeiden valmistustukea.
6 artikla
Korvataan asetuksen (EY) N:o 94/98 5 artiklan 2 kohdassa ilmaisu "asetuksen (ETY) N:o 2677/85 (7) mukaisesti hyväksyttyyn pakkauslaitokseen" ilmaisulla "asetuksessa (ETY) N:o 2677/85 (7) tarkoitettuihin hyväksyttyihin pakkauslaitoksiin, joita koskeva hyväksyntä on voimassa 31 päivänä lokakuuta 1998,"
7 artikla
Interventioelinten suorittamaa oliiviöljyn ostoa koskevia asetuksessa (ETY) N:o 3472/85 säädettyjä yksityiskohtaisia sääntöjä sovelletaan neitsytoliiviöljyyn, jonka osalta kyseisen asetuksen 4 artiklan 1 kohdassa tarkoitettu tarjouksen jättämispäivämäärä on 1 päivän heinäkuuta ja 31 päivän lokakuuta 1998 välillä.
8 artikla
Hyväksyttyjen puristamoiden ja oliivinviljelijöiden, jotka ovat jättäneet markkinointivuotta 1997/1998 koskevan tukihakemuksen 100 kilolle tai suuremmalle määrälle, on toimitettava kirjallisesti ennen 1 päivää helmikuuta 1999 jäsenvaltion toimivaltaiselle viranomaiselle tai tarvittaessa sille tuottajaorganisaatiolle, jonka jäseniä ne ovat, ilmoitus aiempien markkinointivuosien oliiviöljyvarastoista, jotka niillä on hallussaan 1 päivänä marraskuuta 1998. Puristamoiden ja oliivinviljelijöiden, joiden kyseiset varastot ovat 1 päivänä marraskuuta 1998 alle 50 litraa, ei tarvitse tehdä ilmoitusta.
Tuottajaorganisaatioiden on toimitettava jäsenvaltion toimivaltaiselle viranomaiselle tai tarvittaessa valvontalaitokselle ennen 1 päivää maaliskuuta 1999 tiedot jäsentensä ilmoittamista varastoista. Jäsenvaltioiden on toimitettava komissiolle varastoja koskevat ensimmäisen alakohdan mukaisesti ilmoitetut tiedot ennen 15 päivää maaliskuuta 1999.
Jäsenvaltioiden on tarkastettava ensimmäisessä kohdassa tarkoitetut ilmoitukset osana asetuksen (EY) N:o 2366/98 28 ja 30 artiklassa säädettyjä tarkastuksia. Jos ilmoitusta ei tehdä - rajoittamatta kyseisessä asetuksessa säädettyjen muiden tarkastusten tuloksia -
- kyseisen oliivinviljelijän markkinointivuoden 1998/1999 tukikelpoisesta määrästä vähennetään 5 prosenttia
- tässä artiklassa säädettyjen edellytysten noudattamiseen sovelletaan asetuksen (ETY) N:o 2261/84 13 artiklan 4 kohtaa ottaen huomioon tukikelpoisille määrille aiheutuvat riskit, sanotun kuitenkaan rajoittamatta tarvittaessa sovellettavien kansallisten seuraamusten soveltamista.
9 artikla
Kumotaan asetukset (ETY) N:o 2677/85 ja (ETY) N:o 683/85.
10 artikla
Tämä asetus tulee voimaan 1 päivänä marraskuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä lokakuuta 1998.

Labels: 3
17
19
5